琴葉榕

琴葉榕；第個名係大琴榕；佢係桑科榕屬嘅長年生常綠灌木或喬木，原產地喺非洲嘅熱帶地區，而家喺非洲嘅熱帶雨林入面，中國嘅東南邊都可以搵到佢。呢種樹一般喺山地嘅疏林、灌木叢或村落嘅路邊嗰度。

形態
呢種樹木一般有1——12米高到，佢嘅葉樣好似把小提琴或倒立嘅蛋噉嘅紙質品種，頂端比較尖，有短嘅尖頭，基部係圓形或闊嘅楔形噉，有粗嘅伏毛。佢嘅花係單性品種，一般生喺已經落咗葉嘅樹杈或有樹葉嘅樹杈嗰度，個樣係橢圓形或差唔多好似蛋形噉，上面嘅頂係凸咗出嚟，基部啲苞片係蛋形。佢嘅花係雌雄異株：其中花公有梗，生喺花序入面嘅表面上層，萼片係啡紅色嘅線形品種，重長過蕊公；而花藥好似個腎噉，花絲嘅長度唔一樣，蕊公比較少見，冇子房。而花癭同花乸方面，有啲係得好短嘅梗，甚至係冇梗，3——4嚿萼片，啡紅色，唔係線形就係披針形品種，冚住成個子房。花癭同花乸嘅唔同區分就係，花癭嘅子房好似個波噉，有細嘅啡斑點響度，花柱係比較短嘅側生品種。而花乸嘅子房個樣差唔多好似個橢圓形噉，花柱係比較長嘅側生品種。佢一般喺6——7月開花。

用途
呢種樹一般攞嚟做庭院樹或盆景樹，同時佢重可以用嚟做行道樹都得。

相

有關嘅書
 广西、海南地区植物资源利用与生物技术 第274页　科学出版社　ISBN 978-7-03-040880-8

大琴榕Ficus lyrata 花卉图片信息网
 大琴榕 華南農業大學校园植物古树名木网
 Ficus lyrata Warb.  大琴叶榕 中国自然标本馆
 琴叶榕 Ficus lyrata 苏州吧
  琴叶榕 Ficus pandurata Hance 中国植物志

類:榕屬
類:四季常綠植物
類:灌木
類:喬木
類:行道樹